《留别八首和徐幼眉大令必观见赠韵 其一》
清代·周凯

澎湖东海控咽喉，万顷汪洋拟上游。赤嵌风云全在握，红毛城寨几经修。

虎贲略地疆初辟，鳄浪滔天战未休。自入版图归奠定，将军不让吕婆楼。

作者简介：浙江富阳人，字仲礼，号云皋。嘉庆十六年进士。官至河南按察使。善诗画，尤工山水。未第时，每阴雨辄入山观烟云出没，以资画趣。有《内自讼斋杂刻》等。